Slavikai
Slavikai – kaimas Šakių rajono savivaldybėje, į vakarus nuo Šakių ir į pietus nuo Jurbarko, kryžkelėje kelių  3802  Miknaičiai–Slavikai–Kiduliai ,  3808  Slavikai–Sudargas  ir  3806  Šakiai–Slavikai . Seniūnijos ir seniūnaitijos centras. Stovi medinė Slavikų Šv. Onos bažnyčia (nuo 1835 m.), veikia Slavikų pagrindinė mokykla, biblioteka, paštas (LT-71065). Per kaimą vakaruose teka Šešupė, skirianti nuo Karaliaučiaus srities.